**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2151-2/16**

**Podgorica, 29.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 16/92490-92492 od 30.08.2016. godine, izjavljene zbog povrede pravila postupka-nedonošenja rješenja Kliničkog centra Crne Gore, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se usvaja.

Nalaže se Kliničkom centru Crne Gore da donese rješenje po zahtjevu za slobodan pristup informacijama NVO Mans 16/92490-92492 od 24.06.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Kliničkog centra Crne Gore, podnosilac zahtjeva za pristup informaciji je uložio žalbu. U žalbi se navodi da su dana 24.06.2016.godine podnijeli zahtjev za pristup informacijama i to kopije: Odluke o imenovanju službenika za javne nabavke za 2015. i 2016. godinu (u skladu sa čl. 58 Zakona o javnim nabavkama); Odluke o imenovanju svih komisija za otvaranje i vrednovanje ponuda za 2015. i 2016. godinu (u skladu sa čl. 59 Zakona o javnim nabavkama) koje su učestvovale u postupcima javne nabavke usluga štampanja; Dokumentacije koja se odnosi na javnu nabavku usluga štampanja u periodu od 1. juna 2015. do 1. juna 2016. godine, i to: Svih ponuda koje su pristigle u okviru tendera za javnu nabavku usluga štampanja u periodu od 1. juna 2015. do 1. juna 2016. godine; Svih izjava o postojanju odnosno nepostojanju sukoba interesa na strani naručioca (u skladu sa čl. 16 Zakona o javnim nabavkama); Svih izjava o postojanju odnosno nepostojanju sukoba interesa na ponuđača (u skladu sa čl. 17 Zakona o javnim nabavkama); Zapisnika o otvaranju ponuda (u skladu sa čl. 98 Zakona o javnim nabavkama); Zapisnika o pregledu, ocjeni i vrednovanju ponuda (u skladu sa čl. 103 Zakona o javnim nabavkama); Izvještaja Komisije za vrednovanje ponuda; Odluke o obustavljanju postupka javne nabavke (u skladu sa čl. 105 Zakona o javnim nabavkama); Odluke o izboru najpovoljnije ponude (u skladu sa čl. 106 Zakona o javnim nabavkama); Svih žalbi za zaštitu prava učesnika u postupku javne nabavke i javnog interesa koje su izjavljene Državnoj komisiji za kontrolu postupaka javnih nabavki (u skladu sa čl. 120 i 122 Zakona o javnim nabavkama); Svih odluka po žalbama za zaštitu prava učesnika u postupku javne nabavke i javnog interesa Državne komisije za kontrolu postupaka javnih nabavki (u skladu sa čl. 120 i 122 Zakona o javnim nabavkama); Ugovora o javnoj nabavci kao i eventualnu propratnu dokumentaciju o zaključenju pravnog posla ukoliko postoji (u skladu sa čl. 107 Zakona o javnim nabavkama); Svih aneksa ugovora, dodatnih protokola i ostalih izmjena i/ili dopuna inicijalno potpisanog Ugovora o javnoj nabavci; Svih akata kojima se potvrđuje prijem i/ili izvršenje predmeta javne nabavke; Svih akata kojima se potvrđuje isplata za predmet javne nabavke od strane naručioca; Konačne obračunske situacije; Svih izvještaja i drugih akata koji sadrže informacije o kontroli sprovođenja ugovora o javnoj nabavci. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 24.10.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-6265-1/16 od 24.10.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana dostavio izjašnjenje u kome se navodi da nijesu postupili po Zahtjevu NVO MANS od 24.06.2016. godine iz objektivnih razloga. Navode da je NVO MANS dana 24.06. i 27.06.2016. godine je dostavio ukupno 4 (četiri) zahtjeva za pristup informacija. S obzirom na to da je dokumentacija koja se odnosi na postupke javnih nabavki koje sprovodi Klinički centar je izuzetno obimna, a da je MANS zahtijevao dostavljanje kopija traženih dokumenata što zahtijeva angažovanje više zaposlenih na organizovanju prije svega pripreme dokumentacije, a onda i kopiranja iste, rok od 15 dana nije bio dovoljan da se u skladu sa Zakonom odluči o zahtjevima. Navodi se da su u vrijemenu dostavljanja zahtjeva od strane NVO MANS u toku bili godišnji odmori i istovremeno revizija po zahtjevu Kliničkog centra i revizija od strane Državne revizorske institucije, zbog čega nije bilo moguće u kratkom roku odlučiti o istim. Dana 09.09.2016. godine, Klinički centar je dostavio NVO MANS Obavještenje u vezu sa zahtjevima od 24.06. i 27.06.2016. godine, broj 03/01-11711/1, u kojem su navedeni razlozi za nepostupanje po zahtjevima.

U konkretnom predmetu, Klinički centrar Crne Gore nije donio rješenje po osnovu podnijetog zahtjeva za slobodan pristup informacijama NVO Mans 16/92490-92492 od 24.06.2016. godine u zakonskom roku. Klinički centrar Crne Gore je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**